Todotua Pasaribu

Todotua Pasaribu (lahèr 14 Januwari 1980) panèka politikus sè samangkèn ajabat mènangka Bekkèl Menteri Invèstasi bân Hilirisasi/Bekkèl Kapala Bhâdhân Koordinasi Penanaman Modal (BKPM) sè èlanti' sareng Prabowo Subianto tangghâl 21 Oktober 2024.

Todotua aghentè'è Yuliot Tanjung, sè samangkèn ajabat mènangka bekkèl Menteri Ènergi bân Sombher Daya Mineral. Salaènna akarir è pamarènta'an, Todotua jhughân èkennal mènangka pangusaha kalabân pangalaman luwas è sèktor ènergi, manajemen Asèt, bân teknologi finansial.

Sejjhâk taon 2019, Todotua toman ajabat mènangka CEO Bomba Group, sè salèrana andi' tangghungan dâlem operasi è sèktor bâto bara, ènergi, parkebbhunan, bân logistik. È bâbâ pamarènta'anna, perusahaan kasebbhut ampon dhâddhi sala sèttong perusahaan penting è sèktor ènergi bân infrastruktur di Indonesia.

Sejjhâk 12 Juni 2025, Todotua Pasaribu èyangka' mènangka Bekkèl Komisaris Otama PT Pertamina (Persero)."Profil Todotua Pasaribu, CEO Bomba Group yang Masuk Bursa Calon Wamen Prabowo". Bisnis.com.

 Kaodi'ân Awwâl 
Todotua Pasaribu bâkto kènè'na èjhâlâni è Palu, Sulawesi Tengnga, bân ajhâlâni pendidikan dhâsar è SD Franciskus Xaverius bân pendidikan SMP è SMPN 1 Palu. Salèrana pas lanjut sakolah è SMAN 47 Jakarta Lao', lulus è taon 1998. Saellana lulus SMA, Todotua lanjut ajhâlâni pendidikan è Univèrsitas Trisakti, Jakarta, è taon 1998–2003, salèrana ollè gellar Sarjana Teknik (S.T.) dâri Fakultas Teknologi Industri, jurusan Teknik Industri.

 Karir 
Karir profesional Todotua èmolaè taon 2003 è PT Mitsui Indonesia mènangka Asistèn Manajer Pangembhângan Bisnis. Sejjhâk bâkto ghânèka, salèrana andi' karir è pan-bârâmpan jabadhân Kapemimpinan ia è sèktor bisnis, khusussa è bidang minnyak bân gas. Sala sèttong prèstasi penting è Awwâl karirra panèka dhâddhi Manajer Umum è PT Arnaco Utama bân PT Jagad Energy, sè salèrana pas dhâddhi Direktur Operasional.

Dâri taon 2009 kantos 2012, Todotua ajabat mènangka Kapala Pangembhângan Bisnis è PT Priamanaya Djan International, panèka sèttong perusahaan ènergi bân pembangkit listrik.

Sejjhâk taon  2012, salèrana negghu' jabadhân direktur è pan-bârâmpan perusahaan, tamaso' PT Pundimas Chatura Indonesia, panèka perusahaan manajemen Asèt, tor PT Thopas Artha Nauli, perusahaan pemasok petrokimia.

Salaènna jârèya, salèrana jhughân ajabat mènangka Komisaris Otama è PT Rezeki Bersama Teknologi (Finplus), panèka sèttong perusahaan teknologi finansial. È sèktor pertambangan, Todotua ajahat mènangka Direktur è East Asia Minerals Resources, tor Managing Director è PT. Truba Jaya Engineering, perusahaan EPC (Engineering, Procurement, Construction)

 Katerlibadhân Organisasi 
Salaèn karir bisnissa, Todotua aktif dâlem pan-bârâmpan organisasi, khusussa dâlem bidang kewirausahaan dâd-ngodâdhân. Salèrana toman ajabat mènangka Katua Bidang Organisasi bân Kaderisasi è HIPMI DKI (Himpunan Pangusaha Ngodâ Indonesia).

È bâkto kuliyah, Todotua jhughân aktif dâlem pan-bârâmpan organisasi kamahasiswaan, tamaso' ajabat mènangka Katua Departemen Komunikasi & Sosial Politik è Kaprèsidènan Mahasiswa Univèrsitas Trisakti (2001-2002), Katua Kompolan Mahasiswa Teknik Industri (2002-2003), bân Katua Parkompolan Mahasiswa Teknik Industri Sa-Indonesia (2002- 2003)

 Sombher